Ar mennozh a zo rediañ an dud da welet ar «vroad» gant ur  sell hepken «e 92 departamant ar republik», deus Kayen da Bapete, en ur dremen dre wengamp ha Baiona. Ar re a zifenn an «hevelebiezh republikan» se a vir dre se ouzh ar bobloù minorel gwasket gant bro-chall da lakaet war wel ho hevelebiezh, pa vije ar Vretoned, ar Gorsiz, ar Ganaked, an Euskariz, ar Vartiniked, hag all… War ar seblant nez eus ket a blas evidomp en «hevelebiezh vroadel chall» mañ. Gwech ebet neo bet diskouezet gant ar Stad-chall ar youl da anavezout gwirioù politikel ha sevenadurel pobl vrezhon ! Perak e redife achanomp dober gant un «hevelebiezh vroadel chall» pa ne vez ket doujet gantañ dhor hevelebiezh ni. Hag evit diskouezh mat penaos neo ket degemeret mat hon hevelebiezh er raktres gall mañ, neus ket bet kavet mann ebet gwelloch gant ar prefeti eget aozañ an «daeloù» mañ e kerzh ar sizhun, hag adalek 5eur noz evit hini Gwengamp, evit ma vije tu dan nebeutañ tud ar gwellañ kemer perzh enno.